**O B R A Z L O Ž E N J E**

**UZ PRIJEDLOG PRORAČUNA OPĆINE GRAČAC ZA 2021. GODINU I PROJEKCIJE ZA 2022. I 2023. GODINU**

Temeljem članka 39. Zakona o proračunu (NN 87/08,136/12 i 15/15) predstavničko tijelo jedinice lokalne i područne (regionalne) samouprave obvezno je do kraja tekuće godine donijeti proračun za iduću, kao i projekciju proračuna za sljedeće dvije proračunske godine.

Metodologija izrade proračuna propisana je Zakonom o proračunu (NN 87/08,136/12 i 15/15) i podzakonskim aktima kojima se regulira provedba Zakona– Pravilnikom o proračunskim klasifikacijama (NN 26/10, 120/13, 01/20) i Pravilnikom o proračunskom računovodstvu i računskom planu (NN 124/14, 115/15, 87/16, 3/18, 126/19 i 108/20). Metodologija izrade proračuna nije se mijenjala.

Prijedlog proračuna za 2021. sastavljen je na temelju Programa ukupnog razvoja Općine Gračac za period 2015.-2020.g. koji je trenutno na snazi.

Prijedlogom proračuna planira se nastaviti razvoj zajednice kroz daljnja ulaganja u održavanje i izgradnju komunalne i društvene infrastrukture, poticanje razvoja gospodarstva, zaštitu okoliša, socijalni program te kroz provedbu programa javnih potreba u društvenim djelatnostima.

U Prijedlogu su također planirana sredstva za redovnu djelatnost predstavničkog i izvršnog tijela, redovnu djelatnost upravnog tijela te financiranje rashoda poslovanja proračunskih korisnika: Dječjeg vrtića Baltazar, Vatrogasne postrojbe Gračac, Knjižnice i čitaonice Gračac, Razvojne agencije Općine Gračac, Mjesnog odbora Srb i Vijeća srpske nacionalne manjine Općine Gračac.

Proračun Općine Gračac sastoji se od:

* Općeg dijela
* Posebnog dijela
* Plana razvojnih programa

**OBRAZLOŽENJE OPĆEG DIJELA**

Opći dio proračuna čini Račun prihoda i rashoda i Račun financiranja.

U računu prihoda i rashoda planski podaci proračuna navedeni su po ekonomskoj klasifikaciji (računima računskog plana proračuna), a čine ih:

- prihodi poslovanja

- prihodi od prodaje nefinancijske imovine

- rashodi poslovanja

- rashodi za nabavu nefinancijske imovine

**PRIHODI I PRIMICI**

Planirani prihodi i primici u 2021.g. iznose 31.170.759,00 kn, pri čemu su prihodi poslovanja planirani u iznosu od 29.417.759,00 kn, a prihodi od prodaje nefinancijske imovine u iznosu od 253.000,00 kn.

Planirano je i pokriće manjka iz 2021. godine u iznosu od 1.500.000,00 kn

Projekcije za 2022. planirane su u ukupnom iznosu prihoda i primitaka od 31.482.466,59 kn te u 2023. godini u iznosu od 31.794.174,18 kn.

**Prihodi poslovanja**

**Skupina 61**- Porezni prihodi su planirani u iznosu 4.786.078,00 kn. Unutar poreznih prihoda najznačajniji su porez i prirez na dohodak koji su planirani za 2021. u iznosu 4.356.337,00 kn. Porezi na imovinu planirani su u iznosu 329.741,00 kn (porez na promet nekretnina i ostali porezi na imovinu) i porezi na robu i usluge (porez na potrošnju i porez na tvrtku) 100.000,00 kn.

**Skupina 63**- Najznačajnija skupina prihoda unutar prihoda poslovanja su pomoći iz inozemstva i subjekata unutar općeg proračuna koji su planirani u visini 19.464.986,00 kn, od čega se cjelokupan iznos odnosi na Općinu Gračac.

U strukturi na podskupinama računa planirano je:

1) 633 Pomoći proračunu iz drugih proračuna – 14.059.832, a raspoređene su na sljedeći način:

8.496.857,00 kn se odnosi na tekuće pomoći iz državnog proračuna i na tekuće pomoći iz županijskog proračuna za isplatu korisnicima sredstava za ogrjev te za provedbu lokalnih izbora, 5.5.562.975,00 na kapitalne pomoći iz državnog proračuna za projekte: energetska obnova javne zgrade Općine Gračac, sanacija nerazvrstanih cesta, izgradnju seljačke tržnice, izgradnja svlačionica i tribina na nogometnom stadionu. Sredstva se odnose u cijelosti na projekte Općine Gračac.

3) 634 Pomoći od izvanproračunskih korisnika – 547.370,00 kn – odnose se na prihode od Hrvatskih cesta za zimsku službu i sredstva HZZ-a za provedbu programa Javnih radova.

4) 635 Pomoći izravnanja za decentralizirane funkcije JVP – 3.553.000,00 kn.

6) 638 Pomoći temeljem prijenosa EU sredstava – 1.304.784,00 kn. Planirani su prihodi za projekte koji su odobreni za sufinanciranje iz EU fondova, točnije za projekt ˝Zaželi˝.

O ostvarivanju tekućih i kapitalnih pomoći ovisit će i realizacija projekata koji su vezani za ovaj izvor financiranja.

**Skupina 64** - Prihodi od imovine planiraju se u iznosu od 2.832.100,00 kn. Gotovo cjelokupni iznos odnosi se na prihode Općine Gračac od nefinancijske imovine (pretežito zakupa i iznajmljivanja imovine, te naknade za korištenje prostora elektrana, a manji iznos prihoda od zateznih kamata).

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 2.219,095,00 kn. Najveći dio ovih prihoda su namjenski prihodi od komunalne naknade i komunalnog doprinosa (1.389.775,00 kn) te šumski doprinos (606.600,00 kn).

Iznos od 118.650.000,00 kn odnosi na vlastite prihode proračunskih korisnika (naknada za boravak djece u vrtiću /jaslicama, članarine za posudbu knjiga u knjižnici i sl.).

**Skupina 66** - Prihodi od prodaje roba i usluga te pruženih usluga i prihodi od donacija planirani su u iznosu od 115.000,00 kn, od čega se dio odnosi na prihode od pružanja usluga, a dio kao donacija Vatrogasne zajednice. Odnosi se na prihode proračunskih korisnika.

**Skupina 68**–Kazne i ostali prihodi planirani su u iznosu od 500,00 kn.

**Skupina 71** i **72** -Prihodi od prodaje nefinancijske imovine planiraju se u iznosu 253.000,00 kn. i to:

-prihodi od prodaje zemljišta u iznosu od 100.000,00 kn,

-prihodi od prodaje građevinskih objekata planirani u iznosu od 140.000,00 kn, te

- prihodi od prodaje prijevoznih sredstava u iznosu od 13.000,00 kn .

##### RASHODI I IZDACI

Prijedlogom Proračuna Općine Gračac za 2021. godinu planiraju se rashodi i izdaci u iznosu od 31.170.759,00 kn. Od tog iznosa 3.897.780,00 kn odnosi se na rashode Javne vatrogasne postrojbe Gračac, 1.384.55000 kn na Dječji vrtić Baltazar, 329.462,00 kn na Knjižnicu i čitaonicu Gračac, 170.000,00 na Razvojnu agenciju Općine Gračac, 25.500,00 kn na rashode mjesnog odbora Srb, te 20.000,00 kn na rashode Vijeća srpske nacionalne manjine.

**Skupina 31** - Rashodi za zaposlene u odjelu Općine Gračac, proračunskim korisnicima, te zaposlene na javnim radovima i projektu ˝Zaželi˝ planirani su u visini 7.449.450,00 kn. Rashodi unutar ove skupine odnose se na bruto plaće zaposlenika, plaće za prekovremeni rad, doprinose na plaće, te ostale rashode za zaposlene.

**Skupina 32** - Materijalni rashodi Općine Gračac i proračunskih korisnika planirani su u iznosu od 6.881.482,00kn. Na skupini 32, rashodi za usluge čine najveću stavku u iznosu od 4.218.767,00 kn.

Struktura materijalnih rashoda na razini Općine sastoji se od:

* Skupina 321 - naknada troškova zaposlenima 314.450,00 kn – naknade za prijevoz, smještaj, dnevnice, seminari, tečajevi,
* Skupina 322 - rashoda za materijal i energiju 1.605.195,00– uredski materijal, električna energija (za javnu rasvjetu) i drugi energenti te materijalni rashodi
* Skupina 323 - rashoda za usluge 4.218.767,00– prijevoz učenika, održavanje javnih površina, nerazvrstanih cesta, građevinskih objekata i druge komunalne infrastrukture, održavanje drugih dobara i dr.,
* Skupina 324 - naknada troškova osobama izvan radnog odnosa 28.000,00-naknade članovima mjesnog odbora Srb, te Vijeća srpske nacionalne manjine,
* Skupina 329 - ostalih nespomenutih rashoda poslovanja 715.070,00– naknade članovima predstavničkih i izvršnih tijela u iznosu od 326.150,00 kn, reprezentacija, pristojbe i naknade, troškovi sudskih postupaka i ostali nespomenuti rashodi poslovanja

**Skupina 34** - Financijski rashodi koji uključuju zatezne kamate iz poslovnih odnosa kamata te usluge banaka i platnog prometa planiraju se u iznosu 33.678,00 kn.

**Skupina 35** - Rashodi za subvencije planirani su u iznosu od 200.00,00 kn. Subvencije obuhvaćaju rashode za subvencije poljoprivrednicima, te obrtnicima i poduzetnicima.

**Skupina 36** – Pomoći dane u inozemstvo i unutar općeg proračuna – planirane su u iznosu 158.885,00 kn. Planirane su tekuće pomoći Osnovnoj školi Nikole Tesle Gračac i Srednjoj školi Gračac, nabava spremnika za odvojeno prikupljanje otpada.

**Skupina 37** - Naknade građanima i kućanstvima planiraju se u visini 1.131.242,00 kn. (stipendije, pomoći socijalno ugroženim osobama, prigodna pomoć umirovljenicima za božićne blagdane i sl.).

**Skupina 38** -Ostali rashodi planiraju se u iznosu od 2.366.772,00 kn. U strukturi ostalih rashoda najznačajnije su tekuće donacije - 1.282.772,00 kn. Tekuće donacije obuhvaćaju donacije Vatrogasnoj zajednici, udrugama sa područja socijalne skrbi, promicanja kulture, sporta, zaštite okoliša koje se javljaju na redovno raspisivanje natječaja/javnih poziva od strane Općine Gračac. Kapitalne donacije u iznosu od 1.020.000,00 kn odnose se na trgovačka društva u vlasništvu općine.

**Skupina 41 i 42** - Unutar rashoda za nabavu imovine, rashodi za kupnju zemljišta planirani su u iznosu od 60.000,00 kn, a odnose se na otkup zemljišta za realizaciju projekta Kulturno informativnog centra.

Rashodi za nabavu proizvedene imovine planirani su u iznosu 10.150.250,00 kn i na razini Općine Gračac odnose se na radove izgradnje nerazvrstanih cesta, proširenje javne rasvjete, nabavu sustava za upravljanje grobljima, izradu projektne dokumentacije (elaborata, idejnih i glavnih projekata), nabavu opreme, izgradnju svlačionica i tribina na nogometnom stadionu, uređenje školskog igrališta.

Iznos od 77.500,00 kn odnosi se na proračunske korisnike.

**Skupina 45** - Rashodi za dodatna ulaganja na nefinancijskoj imovini planirani su u iznosu od 1.239.000,00 kn. Cjelokupan iznos planira Općina Gračac, a odnosi se na energetsku obnovu javne zgrade Općine Gračac te nabavu urbane galanterije.

**OBRAZLOŽENJE POSEBNOG DIJELA**

**RAZDJEL 101 PREDSTAVNIČKA I IZVRŠNA TIJELA**

**Glavni program-Redovne djelatnosti jedinice lokalne samouprave**

**Program1000 Redovne djelatnosti predstavničkog i izvršnog tijela 967.286,00kn**

Obavljanje redovnih aktivnosti predstavničkog i izvršnog tijela odnosi se na rashode s ciljem funkcioniranja, predstavljanja i suradnje Općine .Rashodi ovog razdjela odnose se najvećim dijelom na plaće dužnosnika te naknada vijećnicima 601.786,00kn, na financiranje političkih stranaka 60.000,00kn, donacije po odluci općinskog načelnika 60.000,00kn, na održavanje lokalnih izbora 2021.godine 200.000,00 kn te na rashode poslovanja Mjesnog odbora Srb (25.500,00kn) i Vijeća srpske nacionalne manjine (20.000,00kn).

**RAZDJEL 102 JEDINSTVENI UPRAVNI ODJEL**

**Glavni program-Redovne djelatnosti jedinice lokalne samouprave**

**Program1001 Redovne djelatnosti upravnog tijela 3.872.850,00kn**

Planirani rashodi unutar ovog programa najvećim dijelom odnose se na obavljanje redovnih aktivnosti Jedinstvenog upravnog odjela u iznosu od 2.441.850,00kn a odnose se na rashode za zaposlene, materijalne rashode , rashode za usluge , ostale nespomenute rashode te financijske rashode. Budući je zgrada Općine u lošem stanju, potrebno je napraviti energetsku obnovu što je jedan od velikih projekata koji su planirani za 2021. godinu a planiran je u iznosu od 1.164.000,00kn.

Ostale aktivnosti planirane u ovom programu su:

-proračunska pričuva 50.000,00kn, održavanje Kulturno informativnog centra 63.000,00kn, održavanje Doma kulture u Srbu 16.000,00kn, nabava uredske i računalne opreme 15.000,00kn, nadzor i osnovno održavanje WIFI4EU opreme 18.000,00kn, nadzor i osnovno održavanje solarnih sustava 60.000,00kn, ulaganje u računalne programe 10.000,00kn te izrada projektne dokumentacije zgrade bolnice u Gračacu za dom za starije i nemoćne 35.000,00kn.

**Program1002 Zaštita od požara i civilna zaštita 445.000,00kn**

Ovaj program odnosi se na financiranje rada Stožera civile zaštite (55.000,00kn), Vatrogasne zajednice Općine Gračac (382.000,00kn) te na financiranje rada HGSS stanice Zadar (8.000,00kn).

**Program1003 Poticanje i razvoj gospodarstva 1.601.070,00kn**

Radi unapređenja i razvoja gospodarstva na području Općine Gračac, planirana su sredstva u iznosu od 1.601.070,00kn koji se raspoređuju na sljedeći način:

-subvencioniranje obrtnika i poduzetnika 150.000,00kn, članarina u Lokalnoj akcijskoj grupi LAG 14.070,00kn, nastavak projekta obnove Centra za posjetitelje zaštićene prirode „Jurski parkovi i špilje Velebita“ 640.000,00kn, opremanje i ulaganje na Kulturno informativni centar 179.000,00kn, izrada Strategije razvoja u turizmu 70.000,00kn, izrada studijske dokumentacije na VIO Benkovac i JLS aglomeraciji 56.000,00kn, izrada Strateškog programa razvoja Općine Gračac za razdoblje od 2021.-2025.godine 87.000,00kn, poticanje mjera u poljoprivredi 50.000,00kn, sanacija poljskih puteva i divljih odlagališra na poljoprivrednom zemljištu 185.000,00kn, izrada projektne dokumentacije 100.000,00kn te usluge pripreme dokumentacije za projekte jlprs i EU projekte 50.000,00kn.

**Program1004 Zaštita okoliša 441.635,00kn**

U cilju zaštite i očuvanja okoliša potrebno je provesti niz aktivnosti koje su planirane u samom Prijedlogu plana kroz aktivnosti Higijeničarske službe u iznosu od 149.000,00kn,a odnose se na zdravstvene i veterinarske usluge te provedbu mjera DDD. Također je planirana izrada Programa zaštite divljači izvan lovišta 20.000,00kn, sanacija odlagališta komunalnog otpada Stražbenica 133.750,00kn te se nastavlja s projektom nabave spremnika za odvojeno prikupljanje otpada 138.885,00kn.

**Program1005 Komunalne djelatnosti i stanovanje 10.222.000,00kn**

Kroz Program održavanja komunalne infrastrukture planira se održavanje javne rasvjete, nerazvrstanih cesta, zimske službe, održavanja javnih površina, groblja i ostalih građevina komunalne infrastrukture te električne energije za javnu rasvjetu i vodocrpilišta.. Poslovi su povjereni trgovačkom društvu Gračac čistoća d.o.o. za čije opremanje su planirane i kapitalne potpore u iznosu od 370.000,00kn. Planirane su i kapitalne pomoći drugom trgovačkom društvu u vlasništvu Općine Gračac u iznosu od 650.000,00 za opremanje i sanaciju gubitaka na vodoopskrbnim sustavima.

Kroz Program građenja komunalne infrastrukture, planirani su sljedeći projekti:

-proširenje i modernizacija postojećeg dijela javne rasvjete 150.000,00kn

-sanacija i uređenje ulica u naselju Gračac 786.000,00kn

-izgradnja seljačke tržnice Gračac 2.810.000,00kn

-sanacija nerazvrstanih cesta Srb 636.000,00kn

-sanacija nerazvrstanih cesta hladnim asfaltom 636.000,00kn

-elaborat izvlaštenja Srb 15.000,00 i elaborata prometne regulacije 10.000,00kn

-izgradnja ograde na katoličkom groblju 100.000,00kn

-izgradnja javne rasvjete V.Popina, Gorni i Donji Labusi 266.000,00kn

-Sanacija ulica Mosorska i Pružna 525.000,00kn

-izrada projektne dokumentacije za most Palanka 115.000,00kn

-rušenje objekata koji ugrožavaju sigurnost prometa 100.000,00kn

-sanacija dijela gravitacijske seoske vodovodne mreže 30.000,00kn

**Program1006 Javne potrebe u sportu 3.045.000,00kn**

Najveća stavka u ovom programu je izgradnja svlačionica i tribina na nogometnom stadionu Gračac u iznosu od 2.880.000,00kn dok je preostali iznos od 160.000,00kn raspoređen na provedbu programa prema javnom pozivu.

**Program1007 Javne potrebe u kulturi i religiji 312.400,00kn**

Programom su planirana sredstva za razne kulturne manifestacije kao što su Sajam Jesen u Gračacu, Božićni sajam, Kulturno ljeto i obilježavanje Dana Općine, blagdana i praznika- 162.400,00kn. I 2021.godine planirano je raspisivanje javnog poziva za potrebe u kulturi u iznosu od 90.000,00kn te donacije vjerskim zajednicama 40.000,00kn i izrada projektne dokumentacije za objekt Kinodvorane u Gračacu 20.000,00kn.

**Program1008 Javne potrebe u školstvu i predškolskom odgoju 465.000,00kn**

2021. godine planira se nastaviti sa stipendiranjem studenata i sufinanciranjem cijene prijevoza za predškolsku, osnovnoškolsku i srednjoškolsku djecu te financiranjem bibliobusa. Sukladno potrebama škola, planirane su i tekuće i kapitalne pomoći u iznosu od 20.000,00kn.

**Program1009 Socijalni program 929.072,00kn**

Iz proračuna Općine Gračac osiguravaju se sredstva za jednokratne pomoći kućanstvima i jednokratne pomoći za novorođenu djecu u ukupnom iznosu od 100.000,00kn, jednokratne novčane pomoći u prigodi božićnih blagdana 195.000,00kn i sufinanciranje kupnje školske opreme učenicima osnovnih i srednjih škola 170.000,00kn

Planirano je i sufinanciranje usluge pedijatra, rada neprofitnih organizacija na području socijalne skrbi te pomoći udrugama branitelja.

Korisnicima zajamčene minimalne naknade u proračunu su planirana sredstva za nabavku ogrjeva u iznosu od 110.000,00kn.

Redovna djelatnost Crvenog križa i Projekt mobilnog tima planirani su u iznosu od 252.572,00kn.

**Program1010 Javni radovi 252.870,00kn**

U 2020.godini počeo je program Javnih radova na kojem je zaposleno 15 ljudi, a koji se nastavlja i u 2021.godini te su planirana sredstva u iznosu od 252.870,00kn a odnose se na plaće zaposlenih, nabavku materijala potrebnih za rad i gorivo.

**Program1011 Program raspolaganja poljoprivrednim zemljištem 30.000,00kn**

Za potrebe izrade Programa raspolaganja poljoprivrednim zemljištem u vlasništvu RH planirana su sredstva u iznosu od 30.000,00kn.

**Program1011 Mjere zapošljavanja- Hrvatski zavod za zapošljavanje 1.304.784,00kn**

U 2021. godini nastavlja se projekt „Zaželi-pružamo pomoć-primamo pomoć“, stoga su planirana sredstva za plaće zaposlenih na projektu te za rashode potrebne za provedbu projekta.